અમે જેવા છીએ, ભગવાને અમને બનાવ્યા છે. અમારા નાના કદ પર કોમેન્ટો કરવા કરતાં લોકો પોતાના વિચારો બદલે તે વધુ જરૃરી છે.’ શાહરુખ ખાનની ફિલ્મ ‘ઝીરો’ની વાત કરીએ તો તેના ચાહકોએ તો તેના આ કેરેક્ટરને બહુ ભાવ આપ્યો નથી. નાના પરદા ઉપર અને ભોજપુરી ફિલ્મોમાં પોતાના અભિનયના જાદુ પાથરનારા કે.કે. ગોસ્વામીએ પણ શાહરુખ પ્રત્યે પોતાની નારાજગી વ્યક્ત કરી છે. એક ઈન્ટરવ્યૂમાં કે.કે.એ કહ્યું છે કે, ‘શાહરુખ સરે અમારા જેવા બૌના કલાકારો ઉપર ફિલ્મ બનાવી તે ઘણી સારી વાત છે, પરંતુ આ ફિલ્મમાં પોતે રોલ કર્યો એના કરતાં કોઈ ઠીંગણા કલાકારને હીરો બનવાની તક આપી હોત તો તે અમારા માટે સન્માનની વાત હોત. હાલમાં તો ઘણા ઠીંગણા કલાકારો છે, જે એક્ટિંગમાં એક્કા છે. છતાં અમને કાયમની જેમ લીડ રોલ ન મળે તેવા પ્રયત્નો શા માટે કરવામાં આવે છે. એ વાત જુદી છે કે જ્યારે કમલ હસનજીની ફિલ્મ અપ્પુરાજા આવી હતી ત્યારે તેમાં તેમણે ઠીંગુજી કલાકાર તરીકે જાતે અભિનય કર્યાે હતો, પરંતુ તે સમયે ઈન્ડસ્ટ્રીમાં ઠીંગણા કલાકાર નહોતા, પણ આજે તો છે. શાહરુખ સરે અમને દુઃખ પહોંચાડ્યંુ છે. અમારી નજરમાં તો તે સ્વાર્થી છે.’